דם אמיתי – דמויות
דמויות ראשיות > ביל קומפטון

| --- | --- |

ביל קומפטון
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  81 פרקים
 יוצרים:  שרלין האריס 
 גילום הדמות:  סטיבן מוייר
 מידע
 גיל:  178
 תאריך לידה:  1836
 גזע:  ערפד
 מין:  זכר
 מקצוע:  מלך הערפדים של לואיזיאנה (עונה רביעית וחמישית), חבר ברשות הערפדים העילית (עונה חמישית)
 כוחות:  החלמה מואצת, חוזק-על, מהירות-על 
 דת:  שנגווניסט (תנ"ך הערפדים, לשעבר)
 אזרחות:  ארצות הברית 
 תאריך פטירה:  2014
 סיבת המוות:  הפטיטיס V
 דמויות קשורות
 משפחה:  קרוליין קומפטון (רעיה, נפטרה)  תומאס ושרה (ילדיו, נפטרו)  לורנה קרזיקי (יוצרת, נפטרה) ג'סיקה המבי (צאצאית)
 
ויליאם "ביל" קומפטון (סטיבן מוייר) הוא ערפד, המבקש לחיות בקרב ועם בני אדם. בהיותו בן אנוש, הוא השתתף במלחמת האזרחים האמריקנית כחלק מהקונפדרציה, אך בעת שניסה לחזור לביתו מן המלחמה, הותקף על ידי ערפדית, לורנה, ונאלץ לעזוב את משפחתו וכל אשר הכיר. יחד עם לורנה פיתה והרג אנשים כדי לשתות את דמם. עם זאת, בהיותו מלא חרטה על עברו, הוא מבקש לשנות את דרכיו ומשתדל להקפיד שלא לשתות את דמם של בני האנוש אלא את הדם הסינתטי, "דם אמיתי". בהיותו בן 173 שנה, חזר לאזור בו התגורר בעבר, בון טמפ. שם הכיר את סוקי, בה התאהב.
לאחר שנאלץ להרוג ערפד כדי להגן על סוקי, ביל אולץ על ידי בכירי הערפדים להפוך נערה בת 17, ג'סיקה, לערפדית. על אף חוסר רצונו ליצור "צאצאים" והקושי לשלוט בג'סיקה ודחפיה הנובעים מגילה הצעיר, הוא נותן לה מחסה והדרכה והשניים חיים יחד בביתו.
בעונה הרביעית נאבק ביל עם ראסל אדג'ינטון ולאחר מכן עם מלכת לואיזיאנה, סופי אן אותה הוא מביס, והופך למלך הערפדים של לואיזיאנה.

בעונה החמישית של הסדרה ביל ביחד עם אריק נתפסם על ידי הרשות העילית של הערפדים. לאחר תגליות על מסתננים ברשות נרצח המנהיג ו"דת הערפדים" אשר דוגלת בשלטון הזן הערפדי ושימוש בבני אדם כאוכל בלבד עולה לשלטון. כדי שביל ואריק יצטרפו לדת הם שותים את דמה של לילית' (האלה של הערפדים, הערפדית הראשונה אשר נוצרה יחד עם אדם וחווה). ביל ואריק עושים זאת כדי לא למות אך בסופו של דבר מצטרפים לדת משום שהדם פועל כסם אשר שותף את המוח. תחת השפעת הדת ביל מחליט לפוצץ את המפעלים שמייצרים 'דם אמיתי' כדי לגרום לכל הערפדים בעולם לשתות דם מבני אדם. בסוף העונה בעוד שאריק מתנער מן ההשפעה, ביל נשאר מושפע ואף שותה את כל הבקבוק של הדם של לילית'.

בתחילת העונה השישית אנו מגלים כי שתיית הדם הופכת אותו למין אל-ערפד בעל כוחות חזקים ושונים המכונה בילית'(שילוב של ביל ולילית'). הוא ממלא את מטרתו כאל-ערפד בכך שמציל ערפדים רבים ממוות במחנה מחקר לערפדים שפיתחה ממשלת לואיזיאנה. לאחר מכן הוא חוזר להיות ביל קומפטון הרגיל.

בין העונה השישית והשביעית ביל מוציא לאור ספר שמתאר את מעשיהם של ממשלת לואיזיאנה ורשות הערפדית העילית, יצירת המחלה הפטיטיס V, כיצד שרה ניולין קשורה לעניין, וזמנו כ'אל ערפדי'. בהמשך העונה השביעית של הסדרה ביל מודבק בהפטיטיס V (מחלת מוות לערפדים שפותחה במחנה המחקר בעונה השישית) עקב שתיית הדם של סוקי אשר נושאת את המחלה כמו בני אנוש רבים. ביל משלים עם גורל מותו הקרב ואף מסרב לתרופה כאשר אריק מוצא אותה. ביל טוען כי הוא עושה זאת בשביל סוקי משום שהיא תמשיך לרוץ אליו חזרה כל עוד הוא חי והוא מאחל לה חיים אנושיים עם בעל וילדים כמו שהוא לא יכול לתת לה. בפרק האחרון של העונה השביעית הוא מבקש מהצאצאית שלו להינשא לחבר שלה כדי שיוכל למסור אותה לנישואין לפני מותו לאחר מכן מבקש מסוקי להרוג אותו כדי שלא ימות מן המחלה בזמן בלתי צפוי. 
ביל נהרג על ידי נעיצת יתד עץ בבטנו על ידי סוקי לפי בקשתו, בתוך קברו הישן שנחפר בשבילו במלחמת האזרחים לצד קברם של משפחתו האנושית, בעודו מחזיק בתמונה ישנה שלו ושל בתו האנושית.